**Lockheed Martin Corporation** é unha corporación estadounidense aeroespacial, de armas, defensa, seguridade da información e tecnoloxía con intereses en todo o mundo. Formouse pola fusión de Lockheed Corporation con Martin Marietta en marzo de 1995. A súa sede atópase en North Bethesda, Maryland, na área de Washington, D.C. Lockheed Martin tiña ao redor de 115 000 empregados en todo o mundo, incluídos uns 60 000 enxeñeiros e científicos en xaneiro de 2022.

Lockheed Martin é unha das compañías máis grandes na industria aeroespacial, de apoio militar, seguridade, e tecnoloxía. Foi o contratista de defensa máis grande do mundo por ingresos no ano fiscal 2014. En 2013 o 78% dos ingresos de Lockheed Martin foron por vendas militares; encabezou a lista de contratistas do goberno federal estadounidense e recibiu preto do 10% dos fondos pagados polo Pentágono. En 2009 os contratos do goberno dos Estados Unidos representaron 38 400 millóns de dólares (85%), os contratos de gobernos estranxeiros 5 800 millóns (13%), e outros contratos 900 millóns (2%).

A metade das vendas anuais da corporación son para o Departamento de Defensa dos Estados Unidos. Lockheed Martin tamén é contratista do Departamento de Enerxía estadounidense e da NASA.

Lockheed Martin opera en catro segmentos de negocio: aeronáutica, mísiles e control de fogo, sistemas rotativos e de misión, e espazo. A compañía recibiu o Trofeo Collier seis veces, incluído en 2001 por ser parte do desenvolvemento do LiftFan Propulsion System do X-35/F-35B e recentemente en 2018 polo Automatic Ground Collision Avoidance System (Auto-GCAS). Lockheed Martin atópase no presente desenvolvendo o F-35 Lightning II e lidera a cadea de subministración internacional, lidera o equipo para o desenvolvemento e implementación de solucións tecnolóxicas para o novo Space Fence da USAF (o substituto do AFSSS), e é o principal contratista no desenvolvemento do módulo de mando Orion. A compañía tamén ten inversións en sistemas de saúde, sistemas de enerxía renovable, distribución de enerxía intelixente, e fusión nuclear compacta.

Notas
-----

1. ↑  "CEO Speaker Series with James Taiclet of Lockheed Martin". *Council on Foreign Relations* (en inglés). Consultado o 2022-05-19.
2. ↑  "Top 20 Defense contractors in 2014". *PROFESSIONAL OVERSEAS CONTRACTORS, LLC* (en inglés). 2015-01-10. Arquivado dende o orixinal o 18 de maio de 2022. Consultado o 2022-05-20.
3. ↑  Press, Defence IQ (2013-06-12). "Top 10 Defence Companies: Lockheed Martin #1". *Defence IQ* (en inglés). Consultado o 2022-05-20.
4. ↑  "Top 100 Contractors Report Fiscal Year 2013". *Federal Procurement Data System*. Consultado o 24 de maio de 2022.
5. ↑  "Annual report 2009" (PDF). *Lockheed Martin*. Archived from the original on 17 de outubro de 2012. Consultado o 22 de maio de 2022.
6. ↑  "Lockheed Martin Corporation". *www.britannica.com* (en inglés). Consultado o 2022-05-20.
7. ↑  "Business Areas". *Lockheed Martin* (en inglés). 2021-03-11. Consultado o 2022-05-23.
8. ↑  "Lockheed Martin · pr\_aero\_PropulsionSystemInLockheedMartinJoi". *web.archive.org*. 2013-01-26. Archived from the original on 26 de xaneiro de 2013. Consultado o 2022-05-24.
9. ↑  "Propulsion system for a vertical and short takeoff and landing aircraft" (PDF). *United States Patent 5209428*. Consultado o 24 de maio de 2022.
10. ↑  "Collier Trophy". *www.aerofiles.com*. Consultado o 2022-05-23.
11. ↑  "Space Fence · Lockheed Martin". *web.archive.org*. 2015-07-09. Archived from the original on 09 de xullo de 2015. Consultado o 2022-05-24.
12. ↑  "Orion · Lockheed Martin". *web.archive.org*. 2015-07-09. Archived from the original on 09 de xullo de 2015. Consultado o 2022-05-24.
13. ↑  "Compact Fusion". *Lockheed Martin* (en inglés). 2020-01-21. Consultado o 2022-05-22.